wickkiey/tamil-wikipedia-chunked huggingface dataset:
# விக்கிப்பீடியா:பதிப்புரிமை

## மேலும் பார்க்க

- விக்கிப்பீடியா:படிமக் கொள்கைகளும் வழிகாட்டல்களும்
- விக்கிப்பீடியா:பதிப்புரிமை/கேள்விகள்
- :en:Wikipedia:Copyright FAQ
- The :en:Wikipedia:Contributing FAQ for questions on copyright.
- Wikipedia's designated agent under OCILLA
- :en:Wikipedia:Sites that use Wikipedia as a source
- :en:Wikipedia:Standard GFDL violation letter
- :en:Wikipedia:Possible copyright infringements
- :en:Wikipedia:Spotting possible copyright violations
- :en:Wikipedia:Copyright issues
- m:Wikipedia and copyright issues
- m:Avoid Copyright Paranoia
- m:Permission grant extent
# ராபர்ட் ஹூக்

**ராபர்ட் ஹூக்** (*Robert Hooke*, 18 சூலை 1635 - 3 மார்ச் 1703) ஓர் ஆங்கிலேய இயற்பியலாளர் (இயற்கைத் தத்துவஞானி), வானியல் நிபுணர், புவியியலாளர், வானிலை ஆய்வாளர், கட்டிடக் கலைஞர் ஆவார். 1665 ஆம் ஆண்டில் இவர் வடிவமைத்த ஒரு கலப்பு நுண்ணோக்கியைப் பயன்படுத்தி நுண்ணோக்கியில் உயிரினங்களை ஆய்வு செய்த முதல் விஞ்ஞானிகளில் ஒருவராக இவர் கருதப்படுகிறார். இளம் வயதிலேயே ஒரு வறிய விஞ்ஞான ஆய்வாளராக இருந்த ஹூக், தனது காலத்தின் மிக முக்கியமான விஞ்ஞானிகளில் ஒருவராக ஆனார்.இவரது மரணத்திற்குப் பிந்தைய நூற்றாண்டுகளில் எழுத்தாளர்களால் அடிக்கடி அவதூறு செய்யப்பட்ட இவரது நற்பெயர் இருபதாம் நூற்றாண்டின் இறுதியில் மீட்டெடுக்கப்பட்டது. இவர், "இங்கிலாந்தின் லியோனார்டோ டா வின்சி" என்று அழைக்கப்படுகிறார்.  
அவர் வாழ்ந்த காலத்தின் மிகச் சிறந்த எந்திரவியலாளராகக் கருதப்படும் ராபர்ட் ஹூக் பல வானியல் கருவிகள், கைக்கடிகாரங்கள், சுவர்க்கடிகாரங்கள் ஆகியவற்றை மேம்படுத்தினார். முதன் முதலாக, கோள்களின் இயக்கங்கள் குறித்த கோட்பாடுகளை எந்திரவியல் அடிப்படையில் அணுகி அண்ட ஈர்ப்பு விசையின் இருப்பைக் கணித்தவரும் இவரே. 1684ல், நடைமுறைப்படுத்த வல்ல தந்தி முறை ஒன்றை உருவாக்கினார். முதல் கணிதக் கருவியையும் கிரிகோரிய தொலைநோக்கியையும் ராபர்ட் ஹூக் தான் வடிவமைத்தார். ஹூக் விதியை வரையறுத்தார்.  
1665ல் எழுதிய மைக்ரோகிராஃபியாவில் (Micrographia), தாவரத் திசுக்களின் நுண்ணமைப்பு பற்றி விவரித்துள்ளார். செல் (Cell) என்ற சொல்லை முதலில் உருவாக்கியவரும் இவரே.
# ஆன்டன் வான் லீவன்ஹூக்

**ஆன்டன் வான் லீவன்ஹூக்** ( Anton van Leeuwenhoek, 1632-1723), நெதர்லாந்து நாட்டைச் சேர்ந்த இயற்கை வரலாற்று ஆய்வாளரும் நுண்ணோக்கிகளை உருவாக்கியவரும் ஆவார். இவரை நுண்ணுயிரியலின் தந்தை என்பர். இவரே முதலாவது நுண்ணுயிரியலாளர் ஆவார். இவர் நுண்ணோக்கிகளை களை மேம்படுத்தியதுடன், நுண்ணுயிர்கள் என்று அழைக்கப்படும் ஒருகல விலங்குகளை முதன் முதலில் அவதானித்தவரும் இவரே. அவர், 247க்கும் மேற்பட்ட நுண் நோக்கும் கருவிகளை உருவாக்கினார்; அவற்றுள் சில, 270 மடங்குக்கும் அதிகமாக உருப்பெருக்கம் செய்யும் திறன் பெற்று இருந்தன. பாக்டீரியாக்கள், புரோட்டோசோவாக்கள், ஸ்பெர்மடோசோவாக்கள், தசைநார்கள், குருதிச் சுற்றோட்டத்தொகுதியில், மயிர்த்துளைக்குழாய்களூடாக, குருதியின் அசைவு என்பவற்றை நுண்ணோக்கியில் அவதானித்து அறிவித்தவரும் இவரே. இரத்த நாள ஓட்டம் பற்றிய விவரிப்பில், இரத்தச் சிவப்பு அணுக்களைப் பற்றியும் பதிவு செய்துள்ளார்.
# கிரிகோர் மெண்டல்

**கிரிகோர் யோவான் மெண்டல்** (*Gregor Johann Mendel*, சூலை 20, 1822 – சனவரி 6, 1884), மரபியல் குறித்த அடிப்படை ஆய்வுப் பணிகளுக்காக அறியப்படும் ஆத்திரிய நாட்டைச் சேர்ந்த ஒரு அகத்தீனிய அவைத் துறவி. இவரை *மரபியலின் தந்தை* என்று அழைக்கிறார்கள்.  
மெண்டல், தனது ஆர்வத்தின் காரணமாக தனிப்பட்ட முறையில் ஆய்வு மேற்கொண்டார். தன் தோட்டத்தில் இருந்த பட்டாணிச் செடிகளில், முறைப்படுத்தப்பட்ட மகரந்தச் சேர்க்கை நடைபெறச் செய்தார். அதன் விளைவுகளை புள்ளியியல் அடிப்படையில் விளங்கிக்கொள்ள முற்பட்டபோது, மரபுப் பண்புகள் சில குறிப்பிட்ட விதிகளுக்கு உட்பட்டே ஒரு சந்ததியில் இருந்து அடுத்த சந்ததிக்கு எப்படி கடத்தப்படுகின்றன என்பதைக் கண்டறிந்தார். பிற்காலத்தில், இவ்விதிகள் **மெண்டலின் விதிகள்** எனப் பெயரிடப்பட்டு அழைக்கப்பட்டன. 1866ல் இது குறித்த ஆராய்ச்சிக்கட்டுரை ஒன்றினை எழுதினார். எனினும், இக்கட்டுரையின் முக்கியத்துவத்தை, அவர் வாழ்நாளில் எவரும் உணரவும் இல்லை; ஏற்கவும் இல்லை. 1900ல் Correns, De Vries, Tschermak என்ற மூன்று தனிப்பட்ட ஆய்வாளர்கள் மெண்டல் எழுதிய கட்டுரையின் முக்கியத்துவத்தை உணர்ந்தனர். இன்று, மெண்டல் வரையறுத்த கோட்பாடுகள் மரபியலின் அடிப்படையாக விளங்குகின்றன.
# கிரிகோர் மெண்டல்

## வாழ்க்கைக் குறிப்பு

ஆத்திரியப் பேரரசில் உள்ள ஐன்செண்டோர்ஃபு (மொராவியா) (Heinzendorf (Moravia)) (தற்பொழுதைய இன்றிசெட்டு, நவீ இல்றீன் (Hynčice, Nový Jičín) மாவட்டம், செக் குடியரசு) என்ற இடத்தில் பிறந்தார். மெண்டல், தன் இள வயதில் தோட்ட வேலை பார்த்தார். பின் ஓல்முட்டுசு (Olmutz) மெய்யியல் நிறுவனத்தில் சேர்ந்து பயின்றார். 1843ல் பெறனோவில் உள்ள அகத்தீனிய மடத்தில் சேர்ந்தார். அதன் பிறகு வியன்னா பல்கலைக்கழகத்தில் கல்வி பயிலச் சென்றார்.  
தாவரங்களில் இருந்த வேறுபாடுகளை ஆய்வு செய்வதற்கு, அவரது பல்கலைக்கழகப் பேராசிரியர்களும் மடத்தில் உடன் பணியாற்றியவர்களும் தூண்டுகோலாக விளங்கினர். மெண்டலுக்கு இயற்கை மீதிருந்த காதலே அவருடைய ஆராய்ச்சி மனப்பான்மைக்கு முக்கியக் காரணமாகும். தாவரங்கள் தவிர, வானியலிலும் பரிணாம வளர்ச்சிக் கோட்பாடுகளிலும் அவருக்கு ஈடுபாடு இருந்தது. மெண்டல், தன் மடத்திலிருந்த தோட்டத்திலேயே ஆராய்ச்சிப் பணிகளைச் செய்தார். 1856இல் இருந்து 1863 வரை பல நுணுக்கமான வேறுபாடுகளைக் கொண்ட பட்டாணிச் செடிகளை வளர்த்து, அவற்றின் மரபுப் பண்புகளை ஆராய்ந்தார். இந்த ஆராய்ச்சிகளின் விளைவாக, பாரம்பரிய இயல்புகள் சந்ததியூடாக கடத்தப்படும் செயல்முறையை விளக்க, இரு முக்கிய விதிகளை முன்மொழிந்தார். அவை பின்னாளில் மெண்டலின் விதிகள் எனப் பெயரிடப்பட்டு அழைக்கப்பட்டு வருகின்றன.  
1865ஆம் ஆண்டு, பொகீமியாவில் (Bohemia) உள்ள புருன் (Brunn) இயற்கை வரலாற்றுச் சங்கத்தில் நடந்த இரண்டு அமர்வுகளில் *தாவரக் கலப்பினமாக்கல் ஆய்வுகள்* என்ற தலைப்பிலான தம்முடைய ஆய்வு அறிக்கையை முன்வைத்தார். எனினும், அந்தக் காலகட்டத்தில் மெண்டலின் ஆராய்ச்சிகளின் முக்கியத்துவத்தை எவரும் உணரவில்லை. அதற்கடுத்த 35 ஆண்டுகளில் மூன்று முறை மட்டுமே பிற அறிஞர்கள் அவருடைய ஆய்வை மேற்கோள் காட்டினர்.  
பட்டாணியில் தனது ஆய்வை முடித்துக்கொண்டவர், பின்னர் விலங்குகளிலும் தன் ஆய்வை மேற்கொள்ளும் எண்ணத்துடன் தேனீக்களில் தனது ஆய்வைத் தொடங்கினார். தேனீக்களில் ஒரு கலப்பினத்தை அவர் தோற்றுவித்த போதிலும், அந்தக் கலப்பினம் நிலைத்து நிற்காமல் அழிந்து போனது. இராணித் தேனீயின் இனப்பெருக்க நடவடிக்கையை கட்டுப்படுத்துவதிலுள்ள சிக்கல்கள் காரணமாக, தேனீக்களின் மரபியல் பற்றிய சரியானதொரு புரிதலை அவரால் கொடுக்க முடியாமல் போனது. அவர் இனங்கண்டு எடுத்துரைத்த சில புதிய தாவர இனங்களுக்குரிய சீர்தர தாவரவியல் ஆசிரிய குறுக்கங்களில் (The standard botanical author abbreviation) ‘மெண்டல்' எனக் குறிப்பிடப்படுகின்றது.  
1868 -இல், அரசாங்கம் சமய நிறுவனங்களின் மீது சிறப்பு வரிகளை விதிக்க முயன்ற போது, அதற்கு எதிராக செயற்பட வேண்டிய நிலையில் இருந்தார். எனவே, தனது அறிவியல் நோக்கிலான வேலைகளை முடிவுக்குக் கொண்டு வந்துவிட்டு, நிருவாகக் கடமைகளை செய்யத் தொடங்கினார்.  
சனவரி 6, 1884ஆம் ஆண்டு ஆத்திரியா-அங்கேரி (தற்பொழுதைய செக் குடியரசு)ல் உள்ள பெறனோ என்ற இடத்தில் நீடித்தக் கல்லீரல் அழற்சி (chronic nephritis) நோயால் உயிரிழந்தார்.
# கிரிகோர் மெண்டல்

## மெண்டலின் ஆராய்ச்சி மீட்டெடுப்பு

இருபதாம் நூற்றாண்டின் தொடக்கம் வரை மெண்டலின் ஆராய்ச்சிகளின் முக்கியத்துவம் உணரப்படாமலேயே இருந்தது. 1900ல் இயூகோ டி விரீசு (Hugo de Vries), காருல் கோரென்சு (Carl Correns) மற்றும் எரிக்கு வான் இட்செர்மர்க்கு (Erich von Tschermak) ஆகிய அறிஞர்கள் மெண்டலின் ஆராய்ச்சி முடிவுகளை மீட்டெடுத்தார்கள். அவர்கள் செய்து பார்த்த சோதனைகளில் மெண்டலின் ஆராய்ச்சி முடிவுகளைச் சரிபார்த்துக்கொள்ள முடிந்தது. அதன் பின்னரும் கூட, மெண்டலின் கண்டுபிடிப்புகளின் முக்கியத்துவம் பற்றி வில்லியம் பேட்சனுக்கும் கார்ல் பியர்சனுக்கும் இடையில் கடும் விவாதங்கள் நிகழ்ந்தன. 1918ல், ரொனால்டு பிசர் மெண்டலின் மரபியல் கொள்கைகளை அடிப்படையாகக் கொண்டு நவீன பரிணாம உயிரியல் துறைக்கு வித்திட்டார். 1930கள் 1940 களில், அவரது ஆய்வுகளை மீட்டெடுத்து, டார்வினின் இயற்கைத் தேர்வுக் கொள்கையுடன் சேர்த்து, தற்கால நவீன கொள்கைகளை உருவாக்கினார்கள்.  
மெண்டலின் ஆராய்ச்சி முடிவுகளின் நம்பகத்தன்மை அவ்வப்போது கேள்விக்குளாக்கப்பட்டு வருகிறது. புகழ்பெற்ற புள்ளியியலாளரான ரொனால்டு பிசர் மெண்டலின் ஆய்வுகளில் கூறப்பட்டிருந்த F1 சந்ததியின் விகிதத்தை ஆய்வுசெய்து, அவை நம்ப முடியாத வகையில் மூன்றுக்கு ஒன்று என்ற விகிதத்தை மிக அண்மித்திருப்பதாக கருதினார். மெண்டல், உண்மைக்குப் புறம்பான முறையில் தன் ஆராய்ச்சி முடிவுகளைத் திருத்தி எழுதினார் என்று சொல்ல முடியாது என்றாலும், அவரின் ஆராய்ச்சி முடிவுகள் ஆச்சரியப்படத்தக்க வகையில் எளிமையாக உள்ளன. பெரும்பாலும், அறிவியல் ஆராய்ச்சி முடிவுகள் இவ்வளவு எளிமையாக கிடைத்து விடுவதில்லை. இது போக, அவர் பெரும்பாலும் ஒரே மரபணுவில் ஏற்படும் மாற்றத்தின் காரணமாகத் தாவரங்களில் விளையும் வேறுபாடுகளை மட்டும் கொடுத்திருந்தார். பல மரபணுக்களையும் அவர் கவனித்திருந்தார் என்றால், மரபணுக்களின் இணைப்புகளின் காரணமாக முடிவுகள் வேறு மாதிரியாகவோ இவ்வளவு எளிமையாகவோ கிடைத்திருக்காமல் இருக்கலாம். இதனால், ஒருவேளை மெண்டல், தான் பரிந்துரைத்த மரபியல் கோட்பாடுகளுக்குப் புறம்பாக வந்த ஆராய்ச்சி முடிவுகளை மறைத்திருக்கக் கூடுமோ என்ற ஐயப்பாடும் நிலவுகிறது.
# கிரிகோர் மெண்டல்

## மெண்டலும் டார்வினும்

இங்கிலாந்து இயற்கையிலாளர் சார்லஸ் டார்வினும் (1809 — 1882) மெண்டலும் ஒரே காலகட்டத்தில் வாழ்ந்தவர்கள். மெண்டல், டார்வினின் ”உயிரினங்களின் தோற்றம்” கட்டுரையைப் படித்திருந்த போதிலும் அதன் முக்கியத்துவத்தை உணர்ந்திருக்கவில்லை. மெண்டலின் ஆராய்ச்சிக் கட்டுரையை டார்வின் பெற்றுக் கொண்ட போதிலும், இறுதி வரை அதைப் படிக்கவில்லை என்று தெரிய வருகிறது. இது போன்ற காரணங்களால், 1920 வரை பரிணாமம் குறித்த கோட்பாடுகள் உருப்பெறாமலே இருந்தன.
# கிரிகோர் மெண்டல்

## நூலாதாரம்

-
- William Bateson On-line Facsimile Edition: Electronic Scholarly Publishing, Prepared by Robert Robbins
-
- Robert Lock, *Recent Progress in the Study of Variation, Heredity and Evolution*, London, 1906
-
- Reginald Punnett, *Mendelism*, Cambridge, 1905
- Curt Stern and Sherwood ER (1966) *The Origin of Genetics*.
-
- James Walsh, *Catholic Churchmen in Science*, Philadelphia: Dolphin Press, 1906
- Ronald A. Fisher, "Has Mendel's Work Been Rediscovered?" *Annals of Science*, Volume 1, (1936): 115–137. Discusses the possibility of fraud in his research.
# அலெக்சாண்டர் பிளெமிங்

சர் **அலெக்ஸாண்டர் ஃபிளெமிங்** (Sir Alexander Fleming) (ஆகஸ்ட் 6, 1881 – மார்ச் 11, 1955) நுண்ணுயிர் கொல்லியான சிதைநொதியைக் கண்டுபிடித்தவர். மேலும், நுண்ணுயிர் கொல்லியான பெனிசிலினை *பெனிசிலியம் நொடேடம் (Penicillium notatum)* என்ற பூஞ்சையிலிருந்து பிரித்தெடுத்தார்.
# அலெக்சாண்டர் பிளெமிங்

## பெனிசிலின் கண்டுபிடிப்பு

உலகம் அறிந்துள்ள மருத்துவ முன்னேற்றங்களுள் பெனிசிலின் கண்டுபிடிப்பு தனிச்சிறப்பு வாய்ந்தது. பெனிசிலின் காலத்திற்கு முன் பிரசவத்தில் பெண்கள் இறப்பதும், பிறந்தபின் குழந்தைகள் இறப்பதும் சர்வ சாதாரணம். லேசான சிராய்ப்புகளும் கீறல்களும் கூட மரணத்திற்கு இட்டுச் சென்றன. ஒரு நுண்ணுயிரை வைத்து இன்னொன்றைக் கொல்லமுடிகிற பெனிஸிலின் போன்ற நச்சுமுறி மருந்துகள் கண்டுபிடிக்கப்பட்ட பிறகுதான் பல நோய்களிலிருந்து மனிதர்களைக் காப்பாற்ற முடிந்தது. பெனிசிலினைக் கண்டு பிடித்து நவீன நச்சுமுறி மருந்துகள் யுகத்தைத் தொடங்கிவைத்த பெருமைக்குரிய விஞ்ஞானிதான் அலெக்ஸாண்டர் ஃப்பௌமிங். பெனிசிலின் உலகெங்கிலும் உள்ள 20 கோடி மக்களின் உயிரைக் காப்பாற்றியுள்ளது என்கிறது ஒரு மதிப்பீடு.
# அலெக்சாண்டர் பிளெமிங்

## பிறப்பு

ஃப்ளெமிங் 1881 ஆகஸ்ட் 6 அன்று ஸ்காட்லாந்து நாட்டில் பிறந்தவர். அவரது இளமைக்கல்வி இயற்கையெழில் சூழ்ந்த மலைப்பகுதியில் அமைந்தது. அங்குதான் இயற்கையை ரசிக்கவும், எதையும் கூர்ந்து நோக்கி அறியவும் அவர் பயிற்சி பெற்றார். பின்னாளில் அவர் பெனிஸிலின் என்ற அற்புத மருந்தைக் கண்டுபிடிக்க இப்பயிற்சியே உதவி செய்தது.  
தொழில் நுட்ப கல்லுாரி படிப்பை முடித்தபிறகு 16 வயதிலேயே கப்பல் நிறுவனம் ஒன்றில் அவர் அலுவலராகச் சேர்ந்தார். எழுத்தர் பணி அவருக்கு மனநிறைவை அளிக்கவில்லை. தூரத்து உறவினர் ஒருவரிடமிருந்து கிடைத்த சொத்து, அவர் மிகத் தாமதமாக தனது 20 வயதில் மருத்துவக் கல்லூரியில் சேர வழி செய்தது.
# அலெக்சாண்டர் பிளெமிங்

## நோய்க்கிருமிகளுக்கு எதிரான போர்

படிப்பை முடித்த பிறகு, நோய்க்கிருமிகளுக்கெதிரான ஆராய்ச்சியில் ஈடுபட்டிருந்த ஆல்ம்நாத் ரைட் என்பவரிடம் உதவியாளராகச் சேர்ந்தார் ஃப்ளெமிங். ஜெர்மன் விஞ்ஞானி பால் என்ரிக் என்பவர் ‘சிஃபிலிஸ்’ என்ற கொடிய பால்வினை நோய்க்கு ‘ஸல்வார்ஸன்’ என்ற மருந்தைக் கண்டுபிடித்திருந்தார். ரத்தத்தைப் பரிசோதித்து அந்த நோயை எளிதில் கண்டறியும் ஒரு மேம்பட்ட முறையை ஃப்ளெமிங் அறிமுகப்படுத்தினார்.  
நான்கு ஆண்டுகள் நடந்த முதல் உலகப்போரில் ரைட் குழுவினரின் தடுப்பூசி மட்டும் பயன்படுத்தப்பட்டிரா விட்டால், ஆயிரக்கணக்கானோர் டைஃபாய்டு காய்ச்சலுக்கு பலியாகியிருப்பார்கள். போரில் காயமடைந்த வீரர்களுக்கு கார்பாலிக் அமிலம், போரிக் அமிலம், ஹைட்ரஜன் பெராக்ஸைட் போன்ற நச்சுமுறி மருந்துகளையே அக்காலத்தில் பயன்படுத்தி வந்தனர். இந்த மருந்துகள் சிகிச்சைக்கு உதவாததோடு, இரத்தத்தில் உள்ள வெள்ளை அணுக்களை அழித்து மேலும் பலர் இறப்பதற்கே வழிவகுத்தன என்று ஃப்ளெமிங்க் நிரூபித்தார். குறைபாடற்ற நச்சுமுறி மருந்தைக் கண்டுபிடிப்பதில் அவர் கவனம் திரும்பியது.  
பல்வேறு வகை நுண்ணுயிர்களை தட்டுகளில் வளர்த்து அவற்றின் இயக்கங்களை அவர் ஆராயத் தொடங்கினார். தனது மூக்கிலிருந்து ஒழுகிய நீரிலிருந்தே ஓரிரு சொட்டுகள் எடுத்து பாக்டீரியாக்கள் அடங்கிய தட்டில் வைத்து வளர்த்தபோது, சளித்திரவத்தைச் சுற்றியிருந்த பாக்டீரியாக்கள் மட்டும் அழிக்கப்பட்டிருந்ததைப் பார்த்தார். இதேபோல் கண்ணீர், உமிழ் நீர், சீழ் போன்ற உடலில் சுரக்கும் பல திரவங்களை எடுத்து ஆராய்ச்சிக்கு உட்படுத்தினார். இந்த திரவங்கள் அனைத்திற்கும் நோய்க்கிருமிகளை வளராது தடுக்கும் ஆற்றல் இருப்பதைக் கண்டார். இயற்கையிலேயே அமைந்த இந்த நச்சு முறிபொருளுக்கு ‘லைசோசைம்’ எனப் பெயரிட்டார்.
# அலெக்சாண்டர் பிளெமிங்

## காளானிலிருந்து பெனிசிலின்

1928 -ஆம் ஆண்டில் நுண்ணுயிர்கள் வளர்க்கப்பட்ட ஒரு தட்டை நோக்கிய போது, லைசோசைம் அதுவரை செய்திராத ஒரு செயலைக் காளான் செய்திருந்ததைத் தற்செயலாகக் கண்டார். கொப்புளங்கள், கட்டிகள், மூக்கு, தொண்டை, தோல் இவற்றில் ஏற்படும் தொற்றுநோய்களை வரவழைக்கும் ஸ்டாபைலொகாக்கி எனப்படும் கிருமிகளைக் காளான் அழித்திருந்தது. அது மட்டுமல்ல, அந்தக் காளானின் சாரம் வெள்ளை அணுக்களை அழிக்கவில்லை என்றும், வேறு திசுக்களைப் பாதிக்கவில்லை என்றும் சோதித்துத் தெரிந்து கொண்டார். காளானில் பரவிய அப்பொருளுக்கு ‘பெனிசிலின்’ எனப் பெயரிட்டார் ஃப்ளெமிங். ஆனால் பெனிசிலினைப் பெரிய அளவில் அப்போது உற்பத்தி செய்ய இயலவில்லை. ஹோவர்டு ஃப்ளோரே, எர்னஸ்ட் செயின் ஆகியோர் அடங்கிய ஆக்ஸ்போர்டு பல்கலைக்கழகக் குழுவினர் 14 ஆண்டுகள் கழித்து அதைச் சாதித்தனர். பெனிசிலின் ஒவ்வாமை உடையவர்களுக்கு வேறு பாதுகாப்பான நச்சுக்கொல்லி மருந்துகளைக் கண்டுபிடிப்பதிலும் அக்குழுவினர் வெற்றியடைந்தனர்.
# அலெக்சாண்டர் பிளெமிங்

## பாராட்டுகளும் விருதுகளும்

- 1945-ஆம் ஆண்டில் அலெக்ஸாண்டர் ஃப்ளெமிங், ஹோவர்டு ஃப்ளோரே, எர்னஸ்ட் செயின் ஆகிய மூவருக்கும் மருத்துவம் அல்லது உடலியங்கியலுக்கான நோபெல் பரிசு வழங்கப்பட்டது.
- **ஆறாம் ஜோர்ஜ்** மன்னரால் 1944 ஆம் ஆண்டில் நைட் பட்டம் வழங்கிக் கௌரவிக்கப்பட்டார்.
- 1999 ஆம் ஆண்டில் **டைம்** சஞ்சிகையால் வெளியிடப்பட்ட **இருபதாம் நூற்றாண்டின் மிக முக்கியமான 100 நபர்களின் பட்டியலில்** அலெக்சாண்டர் பிளெமிங்கும் உள்ளடக்கப்பட்டார்.
- 2000 ஆம் ஆண்டு நிறைவுறும் தறுவாயில் சுவீடனிலிருந்து வெளிவரும் பிரசித்திபெற்ற மூன்று சஞ்சிகைகள் பென்சிலினைக் கடந்த ஆயிரமாண்டு காலத்தின் சிறந்த கண்டுபிடிப்பாக அறிவித்தன.
- 2002 ஆம் ஆண்டில் பிபிசியால் மக்களின் வாக்களிப்பின் மூலம் தெரிவுசெய்யப்பட்ட **பிரித்தானியாவின் முக்கியமான 100 நபர்களின்** பட்டியலில் அலெக்சாண்டர் பிளெமிங்கும் உள்ளடக்கப்பட்டார்.
- அலெக்சாண்டர் பிளெமிங்கின் ஞாபகார்த்தமாகச் சிறுகோள் படையிலுள்ள ஒரு சிறுகோளுக்கு **91006 பிளெமிங்** எனப் பெயரிடப்பட்டது.
# ஜேம்ஸ் வாட்சன்

**ஜேம்ஸ் வாட்சன்** (*James Dewey Watson*, ஏப்பிரல் 6, 1928 – நவம்பர் 6, 2025), அமெரிக்காவைச் சேர்ந்த மூலக்கூறு உயிரியலாளர், மரபியல் நிபுணர் மற்றும் விலங்கியல் நிபுணரும் ஆவார். கேம்பிரிட்ஜ் பல்கலைக்கழகத்தில் உள்ள கேவண்டிஷ் ஆய்வகத்தில், பிரான்சிஸ் கிரிக்குடன் இணைந்து (1951) டி.என்.ஏயின் மூலக்கூறு அமைப்பை ஆராயும் பணியில் ஈடுபட்டார். (எம். ஹெச். எஃப் வில்கின்ஸின் ஊடு-கதிர் விளிம்பு விளைவு ஆராய்ச்சிகளை அடிப்படையாகக் கொண்டு செய்யபட்ட) இந்த ஆராய்ச்சியின் முடிவுகள் 1953ல் ஆய்வுக் கட்டுரையாக வெளியிடப்பட்டன. 1962ல் வாட்சன், கிரிக் மற்றும் மாரிஸ் வில்கின்ஸ் ஆகியோருக்கு "நியூக்ளிக் அமிலங்களின் மூலக்கூறு அமைப்பு மற்றும் உயிரினங்களில் தகவல் பரிமாற்றத்திற்கான அதன் முக்கியத்துவம் குறித்த கண்டுபிடிப்புகளுக்கான மருத்துவம் அல்லது உடலியங்கியலுக்கான நோபல் பரிசு 1989 முதல் 19992 வரை (அமெரிக்க) தேசிய மனித மரபணு ரேகை ஆராய்ச்சி மையத்தின் தலைவராகப் பொறுப்பு வகித்தார். மரபியல், பாக்டீரியா திண்ணி மற்றும் புற்று நோய் தொடர்பான ஆராய்ச்சித் துறைகளில் வாட்சன் குறிப்பிடத்தக்க பங்களிப்பு செய்துள்ளார்.
# ஜேம்ஸ் வாட்சன்

## ஆரம்பகால வாழ்க்கை மற்றும் கல்வி

ஜேம்ஸ் டீவி வாட்சன் ஏப்ரல் 6, 1928 அன்று சிகாகோவில் பிறந்தார், அவர் ஜீன் (நீ மிட்செல்) மற்றும் ஜேம்ஸ் டி. வாட்சன் ஆகியோரின் ஒரே மகனாக அமெரிக்காவிற்கு குடியேறிய காலனித்துவ ஆங்கிலேயர்களிடமிருந்து பெரும்பாலும் வந்த ஒரு தொழிலதிபர் ஆவார்.அவரது தாய்வழி தாத்தா, தையல்காரரான லாச்லின் மிட்செல், ஸ்காட்லாந்தின் கிளாஸ்கோவைச் சேர்ந்தவர், மேலும் அவரது தாய்வழி பாட்டி லிஸி க்ளீசன், அயர்லாந்தின் கவுண்டி டிப்பரரியைச் சேர்ந்த பெற்றோரின் குழந்தை.வாட்சனின் தாயார் ஒரு அடக்கமான மத கத்தோலிக்கர், அவரது தந்தை கடவுள் நம்பிக்கையை இழந்த ஒரு எபிஸ்கோபாலியன். வாட்சன் கத்தோலிக்கராக வளர்ந்தார், ஆனால் பின்னர் அவர் தன்னை "கத்தோலிக்க மதத்திலிருந்து தப்பியோடியவர்" என்று விவரித்தார். வாட்சன், "எனக்கு நடந்த மிகவும் அதிர்ஷ்டமான விஷயம் என்னவென்றால், என் தந்தை கடவுளை நம்பவில்லை" என்று கூறினார்.11 வயதில், வாட்சன் திருப்பலியில் கலந்துகொள்வதை நிறுத்திவிட்டு, "அறிவியல் மற்றும் மனிதநேய அறிவைப் பின்தொடர்வதை" ஏற்றுக்கொண்டார்.
- 1962 - உடலியல் அல்லது மருத்துவத்திற்கான நோபல் பரிசு
- 1977 - சுதந்திரத்திற்கான ஜனாதிபதி பதக்கம்
- 1985 - EMBO உறுப்பினர்
- 1986 - அமெரிக்க சாதனை அகாடமியின் கோல்டன் பிளேட் விருது
- 1993 - ராயல் சொசைட்டியின் கோப்லி பதக்கம்
- 1997 - தேசிய அறிவியல் பதக்கம்
- 2000 - லிபர்ட்டி பதக்கம்
- 2001 - அறிவியலில் சிறப்புமிக்க சாதனைக்கான பெஞ்சமின் பிராங்க்ளின் பதக்கம்
- 2002 - கெய்ர்ட்னர் அறக்கட்டளை சர்வதேச விருது]
- 2002 - ஆர்டர் ஆஃப் தி ஆர்டன் பிரிட்டிஷ் பேரரசு (KBE)
- 2005 - ராயல் ஐரிஷ் அகாடமியின் கௌரவ உறுப்பினர்
- 2005 - ஓத்மர் தங்கப் பதக்கம்]
- 2008 - CSHL இரட்டை ஹெலிக்ஸ் பதக்கம் கௌரவிக்கப்பட்டவர்
- 2010 - ஹேஸ்டிங்ஸ் மையத்தின் கௌரவ உறுப்பினர், ஒரு சுயாதீன உயிரியல் நெறிமுறைகள் ஆராய்ச்சி நிறுவனம்
- 2011 - ஐரிஷ் அமெரிக்க புகழ் மண்டபம், மார்ச் 2011 இல் சேர்க்கப்பட்டது
- 2011 - தேசிய அறிவியல் அகாடமியிலிருந்து மூலக்கூறு உயிரியலில் ஜான் ஜே. கார்டி விருது
# ஜேம்ஸ் வாட்சன்

## கெளரவப் பட்டங்கள்

- டிஎஸ்சி, சிகாகோ பல்கலைக்கழகம், யுஎஸ், 1961
- டிஎஸ்சி, இந்தியானா பல்கலைக்கழகம், யுஎஸ், 1963
- எல்எல்டி, நோட்ரே டேம் பல்கலைக்கழகம், யுஎஸ், 1965
- டிஎஸ்சி, லாங் ஐலேண்ட் பல்கலைக்கழகம் (சிடபிள்யூ போஸ்ட்), யுஎஸ், 1970
- டிஎஸ்சி, அடெல்பி பல்கலைக்கழகம், அமெரிக்கா, 1972
- டிஎஸ்சி, பிராண்டீஸ் பல்கலைக்கழகம், அமெரிக்கா, 1973
- டிஎஸ்சி, ஆல்பர்ட் ஐன்ஸ்டீன் மருத்துவக் கல்லூரி, அமெரிக்கா, 1974
- டிஎஸ்சி, ஹாஃப்ஸ்ட்ரா பல்கலைக்கழகம், அமெரிக்கா, 1976
- டிஎஸ்சி, ஹார்வர்ட் பல்கலைக்கழகம், அமெரிக்கா, 1978
- டிஎஸ்சி, ராக்ஃபெல்லர் பல்கலைக்கழகம், அமெரிக்கா, 1980
- டிஎஸ்சி, கிளார்க்சன் தொழில்நுட்பக் கல்லூரி, அமெரிக்கா, 1981
- டிஎஸ்சி, ரட்ஜர்ஸ் பல்கலைக்கழகம், அமெரிக்கா, 1988
- டிஎஸ்சி, பார்ட் கல்லூரி, அமெரிக்கா, 1991
- டிஎஸ்சி, ஸ்டெல்லன்போஷ் பல்கலைக்கழகம், தென்னாப்பிரிக்கா, 1993
- டிஎஸ்சி, ஃபேர்ஃபீல்ட் பல்கலைக்கழகம், அமெரிக்கா, 1993
- டி.எஸ்.சி, கேம்பிரிட்ஜ் பல்கலைக்கழகம், யுனைடெட் கிங்டம், 1993
- டாக்டர்.ஹெச்.சி, பிராகாவில் உள்ள சார்லஸ் பல்கலைக்கழகம், செக் குடியரசு, 1998
- எஸ்.சி.டி, டப்ளின் பல்கலைக்கழகம், அயர்லாந்து, 2001
# ஜேம்ஸ் வாட்சன்

## தொழில்முறை மற்றும் கௌரவ இணைப்புகள்

- அமெரிக்க கலை மற்றும் அறிவியல் அகாடமி
- புற்றுநோய் ஆராய்ச்சிக்கான அமெரிக்க சங்கம்
- அமெரிக்க தத்துவ சங்கம்
- அமெரிக்க உயிரியல் வேதியியலாளர் சங்கம்
- ஏதெனியம் கிளப், லண்டன், உறுப்பினர்
- கேம்பிரிட்ஜ் பல்கலைக்கழகம், கௌரவ உறுப்பினர், கிளேர் கல்லூரி, கேம்பிரிட்ஜ்
- ரஷ்ய அறிவியல் அகாடமி
# ஜேம்ஸ் வாட்சன்

## அருஞ்சொற்பொருள்

- பாக்டீரியா திண்ணி - Bacteriophage
- மனித மரபணு ரேகை - Human genome
- ஆக்சியகற்றப்பட்ட ரைபோ கரு அமிலம் - Deoxy ribo nucleic acid
# பிரான்சிஸ் கிரிக்

**பிரான்சிஸ் ஹாரி காம்ப்டன் கிரிக்** (*Francis Harry Compton Crick*, சூன் 8, 1916-சூலை 28, 2004), இங்கிலாந்து நாட்டு மூலக்கூறு உயிரியலாளரும், உயிரி இயற்பியலாளரும், நரம்பியல் விஞ்ஞானியும் ஆவார். 1962 ஆம் ஆண்டின் மருத்துவம் அல்லது உடலியங்கியலுக்கான நோபல் பரிசை மோரிஸ் வில்கின்ஸ் மற்றும் ஜேம்ஸ் வாட்சன், உரோசலிண்டு பிராங்குளின் ஆகியோருடன் இணைந்து கிரிக் பெற்றுக் கொண்டார். அமெரிக்காவின் புகழ் பெற்ற கல்வி நிறுவனங்களான ஆர்வர்டு பல்கலைக்கழகம் (1959), ராச்செஸ்டர் பல்கலைக்கழகம் (1959), ஜான்ஸ் ஹாப்கின்ஸ் மருத்துவக் கல்லூரி (1960) மற்றும் புரூக்ளின் பல்தொழில் பயிலகம் (Polytechnic) (1953-1954) ஆகியவற்றில் வருகை தரும் விரிவுரையாளராகப் பணியாற்றியுள்ளார்.
# பிரான்சிஸ் கிரிக்

## ஆரம்பகால வாழ்க்கை மற்றும் கல்வி

கிரிக் ஹாரி கிரிக் மற்றும் அன்னி எலிசபெத் கிரிக் (நீ வில்கின்ஸ்) ஆகியோரின் முதல் மகன். அவர் 8 ஜூன் 1916 இல் பிறந்தார் மற்றும் வெஸ்டன் ஃபேவலில் வளர்ந்தார், இது அப்போது ஆங்கில நகரமான நார்தாம்ப்டனுக்கு அருகிலுள்ள ஒரு சிறிய கிராமமாகும், அங்கு கிரிக்கின் தந்தை மற்றும் மாமா குடும்பத்தின் பூட்ஸ் மற்றும் ஷூ தொழிற்சாலையை நடத்தி வந்தனர். அவரது தாத்தா, வால்டர் டிராபிரிட்ஜ் கிரிக், ஒரு அமெச்சூர் இயற்கை ஆர்வலர், உள்ளூர் ஃபோராமினிஃபெரா (ஓடுகள் கொண்ட ஒற்றை செல் புரோட்டிஸ்டுகள்) பற்றிய ஒரு கணக்கெடுப்பை எழுதினார், சார்லஸ் டார்வினுடன் தொடர்பு கொண்டார், மேலும் அவருக்கு பெயரிடப்பட்ட இரண்டு காஸ்ட்ரோபாட்கள் (நத்தைகள்) இருந்தன.  
சிறு வயதிலேயே, பிரான்சிஸ் அறிவியலிலும், அதைப் பற்றி புத்தகங்களிலிருந்து கற்றுக்கொள்ளக்கூடிய விஷயங்களிலும் ஈர்க்கப்பட்டார். ஒரு குழந்தையாக, அவரது பெற்றோர் அவரை தேவாலயத்திற்கு அழைத்துச் சென்றனர். ஆனால் சுமார் 12 வயதில், மத நம்பிக்கையை விட பதில்களுக்கான அறிவியல் தேடலை அவர் விரும்பியதால், இனிமேல் செல்ல விரும்பவில்லை என்று கூறினார்.  
அவரது மாமா வால்டர் கிரிக், அபிங்டன் அவென்யூவின் தெற்குப் பகுதியில் ஒரு சிறிய வீட்டில் வசித்து வந்தார்; அவரது சிறிய தோட்டத்தின் அடிப்பகுதியில் ஒரு கொட்டகை வைத்திருந்தார், அங்கு கிரிக்கிற்கு கண்ணாடி ஊதுதல், ரசாயன பரிசோதனைகள் செய்தல் மற்றும் புகைப்பட அச்சுகளை வரைதல் ஆகியவற்றைக் கற்றுக் கொடுத்தார். அவருக்கு எட்டு அல்லது ஒன்பது வயதாக இருந்தபோது, பில்லிங் சாலையில் உள்ள நார்தாம்ப்டன் இலக்கணப் பள்ளியின் மிக இளைய வகுப்பிற்கு மாற்றப்பட்டார். இது அவரது வீட்டிலிருந்து சுமார் 1.25 மைல் (2 கிமீ) தொலைவில் இருந்தது, எனவே அவர் பார்க் அவென்யூ சவுத் மற்றும் அபிங்டன் பார்க் கிரசென்ட் வழியாக அங்கும் இங்கும் நடந்து செல்ல முடிந்தது, ஆனால் அவர் பெரும்பாலும் பேருந்தில் அல்லது பின்னர் மிதிவண்டியில் சென்றார். உயர் வடிவங்களில் கற்பித்தல் திருப்திகரமாக இருந்தது, ஆனால் அவ்வளவு ஊக்கமளிக்கவில்லை. 14 வயதிற்குப் பிறகு, அவர் லண்டனில் உள்ள மில் ஹில் பள்ளியில் (உதவித்தொகையில்) கல்வி பயின்றார், அங்கு அவர் தனது சிறந்த நண்பர் ஜான் ஷில்ஸ்டனுடன் கணிதம், இயற்பியல் மற்றும் வேதியியல் ஆகியவற்றைப் பயின்றார். மில் ஹில் பள்ளியின் நிறுவன தினமான வெள்ளிக்கிழமை, ஜூலை 7, 1933 அன்று வேதியியலுக்கான வால்டர் நாக்ஸ் பரிசைப் பகிர்ந்து கொண்டார். மில் ஹில்லில் ஒரு மாணவராக இருந்தபோது பெற்ற கற்பித்தலின் தரத்தில் தனது வெற்றி நிறுவப்பட்டது என்று அவர் அறிவித்தார்.
# பிரான்சிஸ் கிரிக்

## தனிப்பட்ட வாழ்க்கை

கிரிக் இரண்டு முறை திருமணம் செய்து மூன்று குழந்தைகளுக்கு தந்தையானார்; அவரது சகோதரர் அந்தோணி (1918 இல் பிறந்தார்) 1966 இல் அவருக்கு முன்னதாகவே இறந்தார்.  
வாழ்க்கைத் துணைவர்கள்:  
ரூத் டோரீன் கிரிக், நீ டாட் (ம. 18 பிப்ரவரி 1940 - 8 மே 1947), பின்னர் ஜேம்ஸ் ஸ்டீவர்ட் பாட்டரை மணந்தார்  
ஓடில் கிரிக், நீ ஸ்பீட் (ம. 14 ஆகஸ்ட் 1949 - 28 ஜூலை 2004)  
குழந்தைகள்:  
மைக்கேல் பிரான்சிஸ் காம்ப்டன் (ம. 25 நவம்பர் 1940) [டோரீன் கிரிக்குடன்]  
கேப்ரியல் ஆன் (ம. 15 ஜூலை 1951) [ஓடில் கிரிக்குடன்]  
ஜாக்குலின் மேரி-தெரேஸ் [பின்னர் நிக்கோல்ஸ்] (ம. 12 மார்ச் 1954, இறப்பு. 28 பிப்ரவரி 2011) [ஓடில் கிரிக்குடன்];
# பிரான்சிஸ் கிரிக்

## விருதுகள் மற்றும் கௌரவங்கள்

1962 ஆம் ஆண்டு உடலியல் அல்லது மருத்துவத்திற்கான நோபல் பரிசின் மூன்றாவது பங்கிற்கு கூடுதலாக, அவர் ராயல் சொசைட்டியின் ராயல் மற்றும் கோப்லி பதக்கங்கள் (1972 மற்றும் 1975), மற்றும் ஆர்டர் ஆஃப் மெரிட் (27 நவம்பர் 1991 இல்) உட்பட பல விருதுகளையும் கௌரவங்களையும் பெற்றார்; அவர் 1963 இல் CBE வாய்ப்பை மறுத்துவிட்டார், ஆனால் பெரும்பாலும் 'சர் பிரான்சிஸ் கிரிக்' என்றும், சில சமயங்களில் 'லார்ட் கிரிக்' என்றும் தவறாகக் குறிப்பிடப்பட்டார். அவர் 1964 இல் EMBO உறுப்பினராகத் தேர்ந்தெடுக்கப்பட்டார்.  
பிபிசி தொலைக்காட்சி நிகழ்ச்சியான தட் வாஸ் தி வீக் தட் வாஸ் நிகழ்ச்சியில் ஜான் கெண்ட்ரூ மற்றும் மேக்ஸ் பெரூட்ஸ் மற்றும் கிரிக், வாட்சன் மற்றும் வில்கின்ஸ் ஆகியோருக்கு நோபல் பரிசுகள் வழங்கப்பட்டதைப் பற்றி ஒரு சிறு ஓவியம் நையாண்டி செய்யப்பட்டது, நோபல் பரிசுகள் 'ஆல்ஃபிரட் நோபல் அமைதிக் குளங்கள்' என்று குறிப்பிடப்பட்டன.  
அவர் அமெரிக்க கலை மற்றும் அறிவியல் அகாடமி (1962), அமெரிக்க தேசிய அறிவியல் அகாடமி (1969), மற்றும் அமெரிக்க தத்துவ சங்கம் (1972) ஆகியவற்றின் தேர்ந்தெடுக்கப்பட்ட உறுப்பினராக இருந்தார்.
# வார்ப்புரு:No source

| இந்தப் படிமம் **எங்கிருந்து பெறப்பட்டது என்கிற தகவல் இணைக்கப்படவில்லை **. இந்தப் படிமம் ஐக்கிய அமெரிக்காவின் நியாயமான பயன்பாட்டுச் சட்டத்தின் படி பயன்படுத்தப்படக்கூடும் எனினும், இது இன்னமும் சரிபார்க்கப்படவில்லை. சில வேலைகளில் இப்படிமம் ஜி.என்.யு. பொது உரிமக் காப்புரிமையின் படி பொது உரிமத்திலும் காணப்படலாம்.  
** கோப்பை மேலேற்றியவருக்கு**:தயவு செய்து இப்படிமத்தின் மூலத்தையும் காப்புரிமையையும் விளக்கவும் அல்லது இவ்வார்ப்புரு இங்கு இணைக்கப்பட்ட நாளான } முதல் 7 நாட்களுக்குள் இப்படிமம் நீக்கப்படும். பின்வரும் பக்கங்களையும் ஒரு முறைப் பார்க்கவும்;
*
*
----
படிமம் நீக்கப்படும் முன் பதிவேற்றியவருக்கு அறிவித்தல் கொடுக்கப்படவேண்டும்.பினவரும் வார்ப்புருவை பயனர் பேச்சுப் பக்கத்தில் இணைத்து விடவும். | }<includeonly> |
| --- | --- |
</includeonly><noinclude>
# வார்ப்புரு:No source

## பயன்படுத்தும் முறை

பின்வரும் வார்ப்புருவைப் படிம பக்கத்தில் இணைக்கவும்.
-
</noinclude>
# விக்கிப்பீடியா:நிர்வாகிகள்

**நிர்வாகிகள்** "*கட்டக இயக்குனர் (sysop) உரிமை*"யுள்ள விக்கிபீடியர்களாவர். இவர்களது பணியின் பண்புகளைத் துல்லியமாக உணர்த்தும் வண்ணம் பல வேளைகளில் இவர்கள் *முறைமைச் செயற்படுத்துநர்கள்* என்றும் *துப்புரவுத் தொழிலாளர்கள்* என்றும் அழைக்கப்படுவதுண்டு. சில காலம் விக்கிபீடியாவில் செயற்பாடுள்ள பங்களிப்பாளராக இருப்பதுடன், பொதுவாக அறியப்பட்ட, நம்பிக்கைக்கு உரியவராக இருக்கும் உறுப்பினர் எவருக்கும் இந்தப் பொறுப்பை வழங்குவது, தற்போது விக்கிபீடியாவின் கொள்கையாக இருந்துவருகிறது. நடைமுறையில் சீர்தரங்கள்(standards) கடினமடைந்து வருகின்ற போதிலும், நிர்வாகிகள் உருவாக்கப்படத்தான் செய்கின்றனர். தற்போது தமிழ் விக்கிப்பீடியாவில் நிர்வாகிகள் உள்ளனர்.  
<>**நிர்வாகி தரத்துக்கான வேண்டுகோள்** – **நிர்வாகிகள் பட்டியல்**</>  
விக்கிப்பீடியாவின் நிறுவனர் ஜிம்மி வேல்ஸ் கூறுகிறார்: "இது ஒரு பெரிய விடயமே அல்ல - This should be no big deal"  
தொகுத்தல் பொறுப்புகள் தொடர்பில், நிர்வாகிகளுக்குச் சிறப்பு *அதிகாரங்கள்* எதுவும் கிடையாது என்பதுடன், அவர்கள் ஏனைய பயனர்களுக்குச் சமமானவர்களே. இவர்கள் மீது கொண்ட நம்பிக்கை காரணமாக, செயற்பாடு மற்றும் பாதுகாப்பு அடிப்படையிலமைந்த பல்வேறு கட்டுப்பாடுகளிலிருந்து இவர்களுக்கு விலக்களிக்கப்பட்டுள்ளது. எனினும், அனைத்துப் பயனர்களினதும் தீர்மானங்களைப் பயன்பாட்டுக்குக் கொண்டுவருவது தவிர வேறெந்த சிறப்பு அதிகாரங்களும் இவர்களுக்குக் கிடையாது என்பதைக் கவனிக்கவும். மேலதிக நிர்வாகச் செயற்பாடுகள் எதுவும் கொடுக்கப்படாதபோதும், பொய்யாகத் தாங்கள் நிர்வாகிகளென உரிமை கோராதவரை, எந்தப் பயனரும் ஒரு நிர்வாகி போலவே நடந்துகொள்ள முடியும். இவ்வாறான பயனர்கள் வேறு பயனர்களால் நிர்வாகி பொறுப்புக்கு நியமனம் செய்யப்படவும், பின்னர் அப் பொறுப்புக்குத் தேர்வுசெய்யப்படவும் கூடிய சந்தர்ப்பம் உண்டு.  
நிர்வாகிகளுக்கு வழங்கப்படுகின்ற மேலதிக அணுக்கம் தேவைப்படும் வேலைகளைச் செய்வதற்காக, இச் சமுதாயம் நிர்வாகிகளை எதிர்பார்த்துள்ளது. இவற்றுள், நீக்கலுக்கான வாக்களிப்பு விவாதங்களைக் கவனித்தல், ஒருமனதான தீர்மானங்களின் அடிப்படையில் கட்டுரைகளை நீக்குதல் அல்லது அவற்றை வைத்திருத்தல், புதிய மற்றும் மாற்றப்படுகின்ற கட்டுரைகளைக் கவனித்து வெளிப்படையான நாசவேலைகளை நீக்கிவிடல், மற்றும் நிர்வாகி அணுக்கம் தேவைப்படும் விடயங்களில் பிற பயனர்களால் கோரப்படும் உதவிகளைச் செய்தல் என்பன அடங்கும். நிர்வாகிகள், சமுதாயத்தின் அநுபவம் உள்ள உறுப்பினர்களாக இருப்பர் என எதிர்பார்க்கப்படுவதால், உதவி தேவைப்படும் பயனர்கள், ஆலோசனைகளுக்கும் தகவல்களுக்கும் ஒரு நிர்வாகியையே பொதுவாக நாடுவர்.
# விக்கிப்பீடியா:நிர்வாகிகள்

## சரி, (நிர்வாகிகள்) என்னதான் செய்வார்கள்?

விக்கி மென்பொருள் சில முக்கிய கட்டுப்படுத்தப்பட்ட அம்சங்களைக் கொண்டுள்ளது. இவ்வாறான அம்சங்களுள் பின்வருவனவற்றை நிர்வாகிகள் அணுக முடியும்.
# விக்கிப்பீடியா:நிர்வாகிகள்

## சரி, (நிர்வாகிகள்) என்னதான் செய்வார்கள்?

### காப்புச் செய்யப்பட்ட பக்கங்கள்

- காப்புச் செய்யப்பட்ட பக்கங்களை நேரடியாகத் தொகுத்தல்.
- பக்கங்களைக் காப்புச் செய்தலும், காப்பு நீக்குதலும். வெகு அருமையான சந்தர்ப்பங்களில் மட்டுமே பக்கங்கள் காப்புச் செய்யப்படுகின்றன. காப்புக் கொள்கைகள் பக்கம் பார்க்கவும்.
# விக்கிப்பீடியா:நிர்வாகிகள்

## சரி, (நிர்வாகிகள்) என்னதான் செய்வார்கள்?

### நீக்குதலும், மீள்வித்தலும்

- பக்கங்களையும் அவற்றின் வரலாறுகளையும் நீக்குதல். வழிகாட்டல்களுக்காக விக்கிப்பீடியா:நீக்கல் கொள்கை மற்றும் நிர்வாகிகளுக்கான நீக்கல் வழிகாட்டல்கள் பக்கங்களைப் பார்க்கவும். ஒரு பக்கத்தை நீக்குவதற்கான பரிந்துரையை விக்கிப்பீடியா:நீக்கலுக்கான வாக்கெடுப்பு பக்கம் பார்க்கவும். நீக்கல் சிலசமயம் தொழில்நுட்பக் காரணங்களுக்காகச் செய்யப்படுகின்றது. இங்கே ஒரு கட்டுரையைப் பெயர்மாற்றம் செய்வதற்காக ஒரு வழிமாற்றுப் பக்கம் நீக்கப்பட வேண்டியிருக்கலாம், துண்டு துண்டாக இருக்கும் வரலாற்றைக் கொண்ட பக்கமொன்றை நீக்கித் துண்டுகளைப் பொருத்த வேண்டியிருக்கலாம். வேறு சமயங்களில், உண்மையான உள்ளடக்கமற்ற பக்கங்களை நீக்கிச் சுத்தப்படுத்துவதற்கும், அல்லது பதிப்புரிமையை மீறும் வகையில் வேறு தளங்களிலிருந்து வெட்டி ஒட்டப்பட்டவற்றை நீக்குவதற்குமாக இருக்கலாம்.
- நீக்கப்பட்ட பக்கங்களையும் அவற்றின் வரலாறுகளையும் பார்வையிடலும், மீள்வித்தலும். வழிகாட்டல்களுக்கு நீக்கம்மீட்பு பக்கம் பார்க்க. நீக்குவதற்காக ஏற்கெனவே எடுக்கப்பட்ட தீர்மானத்தை எதிர்க்க விக்கிப்பீடியா:நீக்கம்மீளலுக்கான வாக்கெடுப்பு பக்கம் பார்க்கவும்.
- படிமங்களை நிரந்தரமாக நீக்குதல். இது ஒரு மீள்விக்கமுடியாத மாற்றம்: ஒருமுறை நீக்கப்பட்டால் நீக்கப்பட்டதுதான். தகவல்களுக்கும் வழிகாட்டல்களுக்கும் படிமக் கொள்கைகளும் வழிகாட்டல்களும் பக்கம் பார்க்கவும். படிமமொன்றை நீக்குவதற்கான யோசனை கூற விக்கிப்பீடியா: நீக்குவதற்கான படிமங்கள் பக்கம் பார்க்கவும். படிமமொன்றை நீக்குவதற்காக ஏற்கெனவே எடுக்கப்பட்ட தீர்மானத்தை எதிர்த்து கோருவதற்கு, முதலில் உங்களிடம் அப் படிமத்தின் ஒரு பிரதி இருப்பதை உறுதிசெய்துகொண்டு, விக்கிப்பீடியா:நீக்கம்மீளலுக்கான வாக்கெடுப்பு பக்கம் பார்க்கவும்.
# விக்கிப்பீடியா:நிர்வாகிகள்

## சரி, (நிர்வாகிகள்) என்னதான் செய்வார்கள்?

### மீள்வித்தல்

- கட்டுரைகளை கடிந்து மீள்விக்கலாம். எந்தவொரு பயனரும் (புகுபதிகை செய்தவரோ செய்யாதவரோ) ஒரு கட்டுரையை அதன் முந்தய பதிப்பிற்க்கு மீள்விக்க முடியும். நிர்வாகிகள், அனாமதேய தொகுப்பாளர்களின் நாசவேலைகளை களைய உதவகூடிய வகையில், துரிதமாய் இயங்கவல்ல தானியங்கி மீள்வு கருவிகளை பெற்றிருப்பர். பிற பயனர்களின் பங்களிப்புகளை காண்கையில், [<u>rollback</u>] என்று காட்சியளிக்கும் ஒரு சுட்டி பகுப்பு வரலாற்றில் மேலேயிருக்கும் பகுப்புகளின் அருகில் தோன்றும். இச்சுட்டியை சொடுக்குவதன் மூலம் குறிப்பிட்ட அப்பயனரால் செய்யப்பெறாத கடைசி தொகுப்பிற்க்கு அப்பக்கத்தை மீள்வித்து, "x பயனரால் செய்யப்பெற்ற பகுப்புகள் y பயனரால் பகுக்கப்பெற்ற கடைசி பதிப்பிற்க்கு மீள்விக்கப்பட்டது" என்ற தொகுப்பு சுருக்கத்துடன் அதை ஒரு சிறு தொகுப்பாகவும் பதியும்.
# விக்கிப்பீடியா:நிர்வாகிகள்

## சரி, (நிர்வாகிகள்) என்னதான் செய்வார்கள்?

### நடுவர் குழு முடிவுகளை நிறைவேற்றல்

நிர்வாகிகள், நடுவர் குழு முடிவுகளை நிறைவேற்றும் அதிகாரம் பெற்றுள்ளார்கள்.
# விக்கிப்பீடியா:நிர்வாகிகள்

## சரி, (நிர்வாகிகள்) என்னதான் செய்வார்கள்?

### நாசவேலைகளை அண்மைய மாற்றங்கள் பக்கத்திலிருந்து மறைத்தல்

- கட்டக இயக்குனர்கள் நாசவேலைகளை அண்மைய மாற்றங்கள் பக்கத்திலிருந்து மறைக்க முடியும்.
# விக்கிப்பீடியா:நிர்வாகிகள்

## சரி, (நிர்வாகிகள்) என்னதான் செய்வார்கள்?

### தடுத்தலும், தடை நீக்குதலும்

- ஐபி முகவரிகள், ஐபி எல்லைகள், பயனர் கணக்குகள் என்பவற்றைக் குறிப்பிட்ட காலத்துக்கோ அல்லது நிரந்தரமாகவோ தடை செய்தல்.
- ஐபி முகவரிகள், ஐபி எல்லைகள், பயனர் கணக்குகள் என்பவற்றின் தடை நீக்குதல்.
- தடை எப்பொழுது பொருத்தமானது, எப்பொழுது பொருத்தமற்றது என்பதை அறிந்துகொள்ள விக்கிப்பீடியா:தடைக் கொள்கை பக்கம் பார்க்கவும். தற்போது தடுக்கப்பட்டுள்ள முகவரிகளினதும், பயனர் பெயர்களினதும் பட்டியலுக்கு, ஐபி தடைப்பட்டியல் பார்க்கவும்.
# விக்கிப்பீடியா:நிர்வாகிகள்

## சரி, (நிர்வாகிகள்) என்னதான் செய்வார்கள்?

### தரவுத்தள வினவுத்தேடல்

- சிறப்பு:asksql சுட்டி செயல்படுத்தப் பட்டிருந்தால், நிர்வாகிகள் வாசிக்க மட்டுமேயான வினவுத்தேடல்களை தரவுத்தளதில் நிகழ்த்தலாம். அச்சுட்டி செயல்படுத்தப் பெறாமலோ, அல்லது தாங்கள் SQL-ஐ உபயோகிப்பதில் முழுதும் உறுதியாய் இல்லாமலோ, அல்லது தாங்கள் ஒரு நிர்வாகியல்ல என்றாலோ, தங்கள் சார்பில் ஒரு வினவுத்தேடலை நிகழ்த்த இங்கே கோரலாம்: விக்கிப்பீடியா:எசுகுயூஎல் வினவு வேண்டுதல்கள். பயனர்கள் 30 நொடிக்கும் மேலாக அவகாசம் கொள்ளும் வினவுத்தேடலை நிகழ்த்த விரும்பினால், அவர்கள் [//download.wikipedia.org/ மீள்சேமிப்பு கிடங்கையும் (backup dump)] MySQL தரவுதளத்தையும் பதிவிறக்கம் செய்து பின்னர் தங்கள் கணினியிலேயே அவ்வினவுத்தேடலை நிகழ்த்த வேண்டும். பத்து நொடிகளுக்கு மேல் அவகாசம் தேவைப்படும் எந்தவொரு வினவுத்தேடலையும் நிகழ்த்த வேண்டாம் என விக்கிப்பீடியா:தரவுத்தள வினவுகள் பரிந்துரைக்கின்றது.
# விக்கிப்பீடியா:நிர்வாகிகள்

## சரி, (நிர்வாகிகள்) என்னதான் செய்வார்கள்?

### இடைமுகத்தின் வடிவமைப்பும், சொற் பயன்பாடும்

- 6 திசம்பர், 2003 நாள்வரையிலும் கட்டக இயக்குனர்களுக்கு மீடியாவிக்கி பெயர்வெளியில் உள்ள பக்கங்களைத் தொகுப்பதன் மூலம் கட்டக இயக்குனர்கள் இடைமுகத்தில் உள்ள *உரை*களை மாற்றக்கூடியதாக இருந்தது. இது பக்கங்களின் மேலே காணப்படுகின்ற "Special:Whatlinkshere" போன்ற உரைகளும் தடைசெய்யப்பட்ட பயனர் ஓர் பக்கத்தைதொகுக்க முயலும்போது காண்கின்ற பக்கமும் (மீடியாவிக்கி:Blockedtext) உள்ளடங்கியது.
- 3 சூன், 2004 நாளது நிலையில் கட்டக இயக்குனர்கள் இடைமுகத்தின் *பண்பை (style)* மீடியாவிக்கி:Monobook.css உள்ள மோனோபுக் அடுக்கு பண்புத் தாள்களில் தகுந்த மாற்றங்கள் செய்து மாற்றலாம்.
# விக்கிப்பீடியா:நிர்வாகிகள்

## நிர்வாகியாதல்

நீங்கள் கட்டக இயக்குனர் அணுக்கம் பெற்றுக்கொள்வதை விரும்பினால் உங்கள் பெயரை விக்கிப்பீடியா:நிர்வாகி தரத்துக்கான வேண்டுகோள் பக்கத்தில் அங்குள்ள வழிகாட்டல்களுக்கு அமையப் பதிவு செய்து கொள்ளுங்கள். நீங்கள் ஒரு நிர்வாகியாக வேண்டுமா என்பது தொடர்பாக ஏனைய தொகுப்பாளர் மத்தியில் வாக்கெடுப்பு நடைபெறும்.  
ஏனைய பயனர்கள் உங்களை அடையாளம் கண்டு உங்கள் கோரிக்கைக்குச் சம்மதம் தெரிவிக்க வேண்டியிருப்பதால், நிர்வாகி தரத்தைக் கோரும் முன், சிறிது காலம் விக்கிப்பீடியாவுக்கு எழுதுமாறு உங்களுக்கு ஆலோசனை கூறப்படுகின்றது.  
*தயவுசெய்து, கவனமாக இருங்கள்!*
உங்களுக்கு இந்தத் தகுதி வழங்கப்பட்டால், உங்கள் அதிகாரங்களைப் பயன்படுத்தும்போது கவனத்தைக் கடைப்பிடிக்குமாறு கேட்டுக்கொள்கிறோம். முக்கியமாக, பக்கங்களையும் அவற்றின் வரலாறுகளையும் நீக்குதல், படிமங்களை நீக்குதல் (இது நிரந்தரமானது), ஐபி முகவரிகளைத் தடுத்தல் என்பனவற்றைக் கவனமாகச் செய்யுங்கள். உங்களுக்குக் கிடைத்துள்ள புதிய அதிகாரங்கள் பற்றி விக்கிப்பீடியா: எப்படிச் செய்வது பற்றிய வழிகாட்டல்கள் பக்கத்தில் அறிந்து கொள்ளலாம். கட்டக இயக்குனர் அதிகாரங்களைப் பயன்படுத்துமுன், '''நிர்வாகிகளின் வாசிப்புப் பட்டியலில் தரப்பட்டுள்ள பக்கங்களை ஒருமுறை பாருங்கள்.
# விக்கிப்பீடியா:நிர்வாகிகள்

## ஏனைய அணுக்க வகைகள்

நிர்வாகிகளுக்குப் புறம்பாக, வேறு வகைப் பயனர்களும் உள்ளனர். இவற்றின் பட்டியல் அண்ணளவான அதிகார ஏறுவரிசைப்படி கீழே தரப்பட்டுள்ளன.
# விக்கிப்பீடியா:நிர்வாகிகள்

## ஏனைய அணுக்க வகைகள்

### பதிவு செய்துகொண்ட பயனர்கள்

சாதாரண அணுக்கம் கொண்ட பயனர்கள்,"புகுபதிகை செய்யாத" வருனர்கள் உட்பட, தமிழ் விக்கிப்பீடியாவின் பெரும்பாலான பணிகளைச் செய்ய முடியும். கட்டுரைகளைத் தொகுக்கவும் விக்கிப்பீடியா துப்புரவுப் பணிகளுக்கு உதவுவதும் இதில் அடங்கும்.  
ஆனால் புகுபதிகை செய்து கொண்ட பயனர் மட்டுமே கோப்புகளை பதிவேற்றுதல், கோப்புகளின் பெயர்களை மாற்றுதல், கோப்புகளை இடம்பெயர்த்தல் போன்றவற்றை செய்யமுடியும். புதிய புகுபதிகை கணக்கு துவங்க இங்கே செல்லவும்.
# விக்கிப்பீடியா:நிர்வாகிகள்

## ஏனைய அணுக்க வகைகள்

### அதிகாரிகள்

அதிகாரி தரத்தில் உள்ள பயனர்கள் பிற பயனர்களை நிர்வாகிகள் ஆக்க முடியும். ஆனால் நிர்வாகி தரத்திலிருந்து ஒரு பயனரை நீக்கும் உரிமை கிடையாது. ஏற்கெனவே அதிகாரிகள் தரத்தில் உள்ளவர்களைக் கொண்ட திட்டங்களில், அதிகாரிகளைப் பிற அதிகாரிகளே உருவாக்குகிறார்கள். அதிகாரிகள் எவரும் இல்லாத திட்டங்களில் மேலாளர் (steward) தரத்தில் உள்ளவர்கள் அத்திட்டத்துக்கான புதிய அதிகாரியை உருவாக்கலாம். நிர்வாகச் செயற்பாடுகள், பதிகை/உரிமைகள் மற்றும் விக்கிப்பீடியா:அதிகாரி பதிகைகள் ஆகிய பக்கங்களில் பதியப்படும். மேலாளர்களினால் செய்யப்படும் நிர்வாகச் செயற்பாடுகள் மெடா:பதிகைகள்/உரிமைகள் பக்கத்தில் பதியப்படும்.
# விக்கிப்பீடியா:நிர்வாகிகள்

## ஏனைய அணுக்க வகைகள்

### மேலாளர்கள்

"மேலாளர்" தகுதி உள்ள பயனர்கள் எந்தவொரு விக்கித்திட்டத்திலும் எந்தப் பயனரின் அணுக்கத்தையும் மாற்றக்கூடிய உரிமை கொண்டவர். இது கட்டக இயக்குனர் அணுக்கத்தைக் கொடுப்பதும் எடுப்பதும் பயனர்களை தானியங்கியாக குறிப்பதும் உள்ளிட்ட செயல்களை உள்ளடக்கியது. அவர்களது செயல்பாடுகள் மெடா:அதிகாரி பதிகைகள் பக்கத்தில் பதியப்படும். அவர்களது உதவியை நாட உரிமை கோரல்கள் பக்கத்தில் பதிய வேண்டும். பொதுவாக, உள் அதிகாரி செய்யக்கூடிய செயல்பாடுகளை அவர்கள் எடுத்துக்கொள்ள மாட்டார்கள்.
# விக்கிப்பீடியா:நிர்வாகிகள்

## ஏனைய அணுக்க வகைகள்

### உருவாக்குனர்

மிக உயர்ந்த நுட்ப அணுக்கம் (உண்மையில் பலநிலைகளில், பயனர்களுக்கு இவற்றினிடையே உள்ள வேறுபாடு தெரியாது) "உருவாக்குனர் (developer)" பெறுகிறார். இவர்கள் விக்கிப்பீடியா மென்பொருள் மற்றும் தரவுத்தளத்தில் மாற்றங்கள் செய்யும் உரிமை கொண்டவர்கள். இவர்கள், பெரும்பாலும்,போலிப் பயனர் (sock puppetry) சோதனைகள் மற்றும் தொகுப்புகளின் பங்களிப்பாளரை மாற்றுவது போன்ற ஒருசிலவற்றைத் தவிர பிற நிர்வாகப் பணிகள் செய்வதில்லை. இவர்களது உதவியை நாட விக்கிநுட்பம் - L பக்கத்தைப் பார்க்கவும். உருவாக்குனர் பக்கத்தில் உருவாக்குனர்கள் பட்டியலும் மேல் விவரங்களும் பார்க்கலாம்.
# விக்கிப்பீடியா:நிர்வாகிகள்

## நிர்வாகி முறையற்ற செயற்பாடு

நிருவாகிகள் தங்கள் உரிமைகளை தவறாகப் பயன்படுத்தினால் அவர்களை நீக்க முடியும். தற்போது விக்கிப்பீடியா நிறுவனர் ஜிம்போ வேல்ஸ் ஆணையாலோ நடுவர் குழு தீர்ப்பினாலோ நீக்க முடியும். அவர்களால் பிரச்சினைக்குரிய நிருவாகிகளுக்கு அவர்களது மதிப்பீட்டின்படி குறைந்த அளவு தண்டனையும், காட்டாக சில அதிகாரங்கள் தடுக்கப்படுதல், கொடுக்கப்படலாம். நுட்ப அளவில் நிருவாக அணுக்கத்தை நீக்கக்கூடிய அதிகாரம் மேலாளர்களுக்கு உள்ளது.
# விக்கிப்பீடியா:நிர்வாகிகள்

## கருத்து வேறுபாடுகளைத் தீர்க்க முனைதல்

ஒரு நிருவாகி உங்களுக்கோ அல்லது பிற பயனர் ஒருவருக்கோ எதிராக தவறான முறையில் நடந்துகொண்டார் என்று நீங்கள் நினைத்தால், நீங்கள் உங்கள் கவலை மற்றும் கருத்தை அப்படி நடந்து கொண்ட நிருவாகியிடம் தெரிவிக்க வேண்டும். அத்து மீறாமல், முறைப்படி கருத்தாடி ஒரு முடிவுக்கு வர முயலுங்கள். அப்படி ஒரு இணக்க முடிவுக்கு வர இயலவில்லை என்றால், மேற்கொண்டு விக்கிப்பீடியா கருத்து வேறுபாட்டுத் தீர்வுக் கொள்கை(விக்கிப்பீடியா:பிணக்குத் தீர்ப்பாயம்) படி நடவடிக்கை எடுத்து முடிவுக்கு வரலாம். இது தவிர பல்வேறு மாற்று முறைகள் (நிருவாகி தகுதி நீக்கம்) பரிந்துரைக்கப்பட்டுள்ளன ஆனால் அவை எதுவும் பொது ஏற்பு பெறவில்லை (இணக்க முடிவு).
# சீர்காழி

**சீர்காழி (Sirkali)** தமிழ்நாட்டின் மயிலாடுதுறை மாவட்டத்தில் உள்ள சீர்காழி வட்டத்தில் அமைந்துள்ள ஒரு நகரம் ஆகும். சீர்காழி சட்டமன்றத் தொகுதி மயிலாடுதுறை மக்களவைத் தொகுதிக்கு உட்பட்டதாகும். சீர்காழி நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது. நகராட்சியான இந்நகரம், வடக்கே ஏழு கிலோ மீட்டர் தொலைவில் கொள்ளிடம் ஆறும், ஊரின் நடுவில் கழுமலையாறு மற்றும் தெற்கு எல்லையில் உப்பனாறு எனும் ஆறுகள் ஓடும் வளமான நிலப்பகுதியைக் கொண்டது. சீர்காழி நகரின் நடுவே புகழ்பெற்ற திருஞானசம்பந்தர் சன்னதி அமைந்துள்ளது. இக்கோயிலின் மூலவர் சட்டைநாதர் ஆவார்
# சீர்காழி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 32,228 மக்கள் இங்கு வசிக்கின்றார்கள். இவர்களில் 16,196 ஆண்கள், 16,032 பெண்கள் ஆவார்கள். சீர்காழி மக்களின் சராசரி கல்வியறிவு 84.98% ஆகும். சீர்காழி மக்கள் தொகையில் 13.39% ஆறு வயதுக்குட்பட்டோர் ஆவார்கள்.  
இங்கு ஆதி திராவிடர் (பறையர்) சமூகத்தை சேர்ந்த மக்கள் பரவலாக வாழுகின்றனர். படையாட்சிகள் (வன்னியர்), நாயுடுகள், பிள்ளைமார்கள் என்று வாழ்கின்றனர். பல தலைமுறைகளாக இங்கு கிறித்தவர்களும் (கத்தோலிக்கர்கள்) வசித்து வருகின்றனர். கணிசமான எண்ணிக்கையிலான இசுலாமியர்கள் இந்நகரத்தின் வடக்குப் பகுதியில் வசித்து வருகின்றனர். கடந்த ஐம்பது ஆண்டுகளில் குடியேறிய மார்வாரிகளும் இவ்வூரில் வசித்து வருகின்றனர்.
# சீர்காழி

## திருக்கோயில்கள்

இவ்வூரைச் சுற்றி பழமை வாய்ந்த பல இந்துக் கோவில்கள் உள்ளன. அவற்றில் சில, சீர்காழி சட்டைநாதசுவாமி கோயில் சீர்காழி, செங்கமேடு, திருமுல்லைவாசல் முல்லைவனநாதர் கோயில் புள்ளிருக்கு வேளூர் எனும் வைத்தீசுவரன்கோவில், மயிலாடுதுறை மயூரநாதசுவாமி கோயில், திருக்கோலக்கா, திருவெண்காடு சுவேதாரண்யேசுவரர் கோயில், வஸ்தராஜபுரம் சாஸ்தா கோவில், திருக்கடையூர், திருவெண்காடு, திருமணஞ்சேரி மற்றும் திருவாழி – திருநகரி விண்ணவர் கோவில்கள் எனப் பல புகழ்மிகு கோவில்கள் அமைந்துள்ளன.
# சீர்காழி

## உண்மையான பெயர்

ஆதியில் இந்தத் தலத்தின் பெயர் "ஸ்ரீ காழி நகரம்' அதுவே தமிழில், "சீகாழி' என்றானது. சீ= மிகவும் உயர்ந்தது. இப்போது இவ்வூரை "சீர்காழி' என்று தவறாக அழைக்கின்றனர். ஆனாலும் விவரமறிந்த சைவப் பெரியோர்கள், "காழி நகரம்" என்றோ, "சீகாழி' என்றோதான் தற்போதும் குறிப்பிடுகின்றனர். ஆங்கிலேய ஆட்சி காலத்தில் சீர்காழி நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.
# சீர்காழி

## திருஞானசம்பந்தர்

இந்தச் சீகாழியில், ஆறாம் நூற்றாண்டில் வாழ்ந்த சிவபாத இருதயர்-பகவதி அம்மையாரின் தெய்வக் குழந்தையாகத் தோன்றியவர் திருஞானசம்பந்தர் ஆவார். இவர் மூன்று வயதுக் குழந்தையாக இருந்த சமயம், தன் தந்தையுடன் சிர்காழி சட்டை நாத சுவாமி ஆலய குளத்தில் நீராடச் சென்றார். சம்பந்தர் சிறு குழந்தையாதலால் அவரைக் கரையில் அமர்த்திவிட்டு சிவபாத இருதயர், குளத்தில் ஆழ மூழ்கி நீராடிக் கொண்டிருந்தார். அப்போது சம்பந்தர், தந்தையைக் காணாமல் திகைத்தார். முற்பிறவி நல்வினைகளால் பார்வதியையும் பரமேசுவரனையும் அம்மையப்பராக உணர்ந்து, "அம்மே அப்பா' என்று அழுதார்.  
இதைக் கண்ட இறைவன், "கிண்ணத்தில் திருமுலைப்பால் கொடுத்தருள்க'' என்று தேவிக்குக் கட்டளையிட்டார். அதன்படியே அன்னை உமாதேவி, ஞானப் பாலை அழுத குழந்தைக்கு ஊட்ட, அந்தக் குழந்தையும் சிவ ஞானம் பெற்று திருஞானசம்பந்தரானது.  
வாயில் பால் வழிந்த நிலையில் நின்ற சம்பந்தரைக் கண்ட அவரது தந்தையார், "பால் கொடுத்தது யார்?'' என்று கோபத்துடன் கேட்டு, கோலெடுத்து அதட்டினார். அப்போது சம்பந்தர் "தோடுடைய செவியன்' என்னும் திருப்பதிகம் பாடியருளி, சிவ-பார்வதியே இந்த அருளைச் செய்தனர் என்று தனது தந்தைக்கு உணர்த்தினார்.  
அதன்பின் திருஞான சம்பந்தர் சைவ சமயம் தழைக்க, பல்வேறு திருத்தலங்களுக்குச் சென்று திருப்பதிகங்கள் பாடினார். தனது பதினாறாவது வயதில், நல்லூர்ப்பெருமணம் எனும் ஆச்சாள்புரத்தில், தன்னுடைய திருமணத்தை முடித்து அன்பர்கள் கூட்டத்துடன் தானும் சிவ ஜோதியில் கலந்தார்.  
இப்படிச் சைவம் தழைக்கத் தோன்றி, அயராது பாடுபட்டு வெற்றி பெற்ற ஞானசம்பந்தரின் பிறந்த தலமென்ற பெருமையே சீகாழிக்குப் போதுமானது.
# சீர்காழி

## புராண வரலாறு

ஏழு தீவுகள் அடங்கிய இந்தப் பேரண்டத்தை, ஒரு சந்தர்ப்பத்தில் கடல் பொங்கி அழித்தது. அப்போது சீகாழி திருத்தலம், பிரளய வெள்ளத்திலும் தோணியாக மிதந்து அழியாதிருந்தது. இதனால் இவ்வூர் "தோணிபுரம்' என்றும் போற்றப்படுகிறது.  
மகாவிஷ்ணு மாவலி மன்னனின் வேண்டுகோளின்படி தனது மூன்றாவது அடியை அவன் தலை மேல் வைத்து பாதாள உலகில் செலுத்தினார். பின்னர், அகங்காரம் ஏற்பட்டு பூமியை நடுங்கச் செய்தார். இதையறிந்த சிவாம்சமான வடுக பைரவர், தமது திருக்கரத்தால் விஷ்ணுவை மார்பில் அடித்து பூமியில் வீழ்த்தினார். இதையறிந்த மகாலட்சுமி மாங்கல்ய பிச்சை கேட்க, மகாவிஷ்ணுவை மீண்டும் உயிர் பெற்று எழச்செய்தார் பரமேசுவரன். பின்னர் திருமாலின் வேண்டுகோளுக்கிணங்க, இறைவன் அவரது எலும்பைக் கதையாகக் கொண்டும், தோலைச் சட்டையாகப் போர்த்தியும் காட்சி தந்தார். இதனால் சீகாழி பைரவருக்கு "சட்டை நாதர்' என்ற திருப்பெயர் ஏற்பட்டது. சீர்காழி நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.
# சீர்காழி

## தலப் பெயர்கள்

காவிரியின் வடகரைத் தலங்களுள் சீகாழியும் ஒன்றாகத் திகழ்கிறது. இதனைக் "கழுமல வள நகர்' என்றும் குறிப்பிடுவர். பிரமன் தன் தொழில் தடையின்றி நடைபெற வழிபட்டதால் "பிரம்ம புரம்' என்றும், மூங்கில் வடிவமாக இறைவன் தோன்றி இந்திரனுக்கு அருள் செய்ததால் "வேணுபுரம்' என்றும், சூரனுக்கு பயந்த தேவர்கள் புகலிடமாகப் பூசித்ததால், "புகலி' என்றும், வியாழன் பூசித்ததால் "வெங்குரு' என்றும், பிரளய காலத்தில் தோணியாய் மிதந்ததால் "தோணிபுரம்' என்றும், ராகு பூசித்ததால் "சிரபுரம்' என்றும், வராக மூர்த்தி பூசித்ததால் "பூந்தராய்' என்றும், சிபிச் சக்கரவர்த்தி பேறு பெற்றதால் "புறவம்' என்றும், கண்ணன் பூஜித்ததால் "சண்பை' என்றும், பத்திரகாளி, காளிங்கன், பாம்பு பூஜித்ததால் "ஸ்ரீகாளிபுரம்' என்றும் அழைக்கப்படுகிறது.
# சீர்காழி

## கல்வெட்டுகள்

இவ்வாலயத்தில் 47 கல்வெட்டுகள் கண்டறியப்பட்டுள்ளன. இரண்டாம் குலோத்துங்கன், இரண்டாம் ராஜராஜன், மூன்றாம் குலோத்துங்கன், வீர ராஜேந்திரன், ராஜாதிராஜ தேவர், கோப்பெருஞ் சிங்கன், பரகேசரி வர்மன், கிருஷ்ண தேவராயர் எனப் பல்வேறு மன்னர்களின் கல்வெட்டுகள் இங்குள்ளன.
# சீர்காழி

## ஆலய அமைப்பு

சீகாழி நகரின் மையப் பகுதியில், நான்கு புறமும் கோபுரங்களுடன், உயர்ந்த திருச்சுற்று மதில்களுடனும் இவ்வாலயம் விளங்குகிறது. இறைவன் பிரம்மபுரீசுவரருக்கும், இறைவி திருநிலை நாயகிக்கும், திருஞானசம்பந்தருக்கும் தனித்தனி ஆலயங்கள் அமைந்துள்ளன. வடக்கு உட்பிரகாரத்தில் முத்துச் சட்டை நாதர் அருள் பாலிக்கின்றார். தெற்கு உட்பிரகாரத்தில் அறுபத்து மூவர் காட்சியைக் காணலாம். இங்கு சட்டை நாதர் பலிபீடமும் அமைந்துள்ளது.  
மேல் பிரகாரத்தில், கருவறை விமானமேறிச் சென்று தரிசிக்கப் படிக்கட்டுகள் அமைந்துள்ளன.
விமானத்தில் பெரிய உருவத்தில் உமா மகேசுவரர், தோணியப்பராகக் காட்சி தருகின்றார். இவரையடுத்து மேல்புறத்தில் சட்டை நாதர் சந்நிதி அமைந்துள்ளது. இவர் திருப்பெயராலேயே இத்திருத்தலம் அழைக்கப்படுகின்றது. ஆலய வெளிப் பிரகாரத்தில் வடமேற்கு மூலையில் திருஞானசம்பந்தர் திருக்கோயிலும், அதனருகே திருநிலைநாயகி திருக்கோயிலும் அமைந்துள்ளன. அதன் அருகே பெரிய அளவில் பிரம்ம தீர்த்தம், நாற்புறமும் கருங்கல் படிக்கட்டுகளுடன் அமைந்துள்ளது.
# சீர்காழி

## இறைவன்

இவ்வாலயத்தில் குரு மூர்த்தம், லிங்க மூர்த்தம், சங்கம மூர்த்தம் என மூன்று வகையான மூர்த்தங்களும் ஒருங்கே அமைந்துள்ளது தனிச் சிறப்பாகும். மலைமீது பெரிய நாயகி சமேத பெரிய நாயகராகக் காட்சி தரும் தோணியப்பரே குரு மூர்த்தமாவார். இவரே திருஞானசம்பந்தருக்கு ஞானோபதேசம் செய்த குரு ஆவார்.  
இத்தலத்தின் மூலவராக விளங்கும் பிரம்மபுரீஸ்வரரே லிங்க மூர்த்தமாகும். இவர் பிரம்மனால் பூஜிக்கப்பட்டவர்.  
விமானத்தின் உச்சியில் ஆணவ மாயையால் உலகைக் கலக்கிய திருமாலின் உடலைப் பிளந்து, அவருடைய எலும்பைக் கதையாகவும், தோலைச் சட்டையாகவும் கொண்டு, "சட்டை நாதர்' என்ற திருநாமத்தோடு தனிச் சிறப்புடன் பைரவர் விளங்குகிறார்.
# சீர்காழி

## தீர்த்தங்கள்

இவ்வாலயத்தில் பிரம்ம தீர்த்தம், காளி தீர்த்தம், கழுமல தீர்த்தம், விநாயக நதி என இருபத்திரண்டு தீர்த்தங்கள் அமைந்துள்ளன. இவற்றில் ஞானசம்பந்தருக்கு அன்னை ஞானப்பால் ஊட்டிய இடமான பிரம்ம தீர்த்தம் மிகவும் சிறப்பு வாய்ந்ததாகும்.
# சீர்காழி

## விழாக்கள்

இவ்வாலயத்தில் நாள்தோறும் ஆறு காலப் பூஜைகள் நடத்தப்படுகின்றன. சித்திரை மாதத்தில் பிரம்மோற்சவம் நடைபெறுகின்றது. இதில் இரண்டாம் திருவிழா, திருமுலைப்பால் உற்சவமாகக் கொண்டாடப்படுகிறது. திருநிலை நாயகிக்கு ஆடிப்பூர உற்சவமும், நவராத்திரி உற்சவமும் நடைபெறுகின்றன. சட்டை நாதருக்கு வெள்ளிக் கிழமைதோறும் நள்ளிரவில் நடைபெறும் பூஜை மிகவும் சிறப்பு வாய்ந்ததாகும். இவருக்கு புனுகுச் சட்டம் சார்த்தி வடை, பாயசம் படைக்கப்படுகிறது.
# சீர்காழி

## நிர்வாகம்

இவ்வாலயம் திருக்கயிலாயப் பரம்பரை தருமை ஆதீனத்தால் நிர்வகிக்கப்படுகிறது. சீகாழி சட்டைநாத சுவாமி ஆலயம் வருவோர்க்கு மிகப் பெரிய வாய்ப்பு ஆலயத்தின் மேற்கே அமைந்துள்ள திருஞான சம்பந்தர் அவதரித்த இல்லத்தைத் தரிசிப்பது (இது காஞ்சி சங்கர மடத்தின் பராமரிப்பில் உள்ளது). ஞானசம்பந்தருக்குப் பொன்தாளம் வழங்கிய "திருக்கோலக்கா' என்னும் தலமும் அருகில் இருக்கின்றது.
# விக்கிப்பீடியா:நிர்வாகிகள் தரத்துக்கான வேண்டுகோள்/Mayooranathan

- I think he is already a bureaucrat.Anyway, my continued support for him :)--ரவி (பேச்சு) 14:26, 18 ஏப் 2005 (UTC)
- ஆதரவு. I support பயனர்:Mayooranathan for becoming a bureaucrat - Santhoshguru 12:34, 18 ஏப் 2005 (UTC)
- Count my **support** too. -- Sundar 04:31, 19 ஏப் 2005 (UTC)
# உயிரித் தொழில்நுட்பத்தின் வரலாறு

## கி.பி. 1ஆம் நூற்றாண்டு வரை

- கி. மு. 8,000 - மனிதர்கள் பயிர் விளைவிக்கவும் வீட்டு விலங்குகளை வளர்க்கவும் பழகுகிறார்கள்.
- கி. மு. 4,000 - எகிப்தியர்கள் பழ ரச பானம் செய்வதில் நிபுணத்துவம் அடைகிறார்கள்.
- கி.மு. 2,000 - எகிப்தியர்களும் சுமேரியர்களும் வெண்ணை செய்வதிலும் Brewing-லும் நிபுணத்துவம் அடைகிறார்கள்.
- கி. மு. 1,800 - Yeast-களைக் கொண்டு Wine, Beer, Bread செய்வதில் முதன்முதலாக உயிரித் தொழில்நுட்பக் கொள்கைகள் பயன்படுத்தப்பட்டன.மது பானம்,Baking செய்வதில் பயன்பட்ட Saccharomyces வகை Yeast-கள் வணிக முக்கியத்துவம் கொண்டிருந்தன.
- கி. மு. 500 - சீனாவில்,moldy soybean curd நோய் உண்டாக்கும் கிருமிகளைக் கொல்ல பயன்பட்டது.
- கி. மு. 300 - கிரேக்கர்கள் ஒட்டுத் தாவரங்களை (grafting techniques for plant breeding) செய்யும் முறையை அறிகிறார்கள்.
# உயிரித் தொழில்நுட்பத்தின் வரலாறு

## கி. பி. 1ஆம் நூற்றாண்டு முதல் 19ஆம் நூற்றாண்டு வரை

- கி. பி. 100 AD - சீனர்கள், தூளாக்கப்பட்ட chrysanthemum-களிலிருந்து முதல் பூச்சிக்கொல்லியைக் கண்டுபிடிக்கின்றனர்.
- கி. பி. 1663 - ராபர்ட் ஹூக்கின் திசுள் (Cell) கண்டுபிடிப்பு.
- 1675 - ஆன்டன் வான் லீவன்ஹூக்கின் பாக்டீரியா கண்டுபிடிப்பு.
- 1700கள் - பல Hybrid வகை தாவரங்களை ஆய்வாளர்கள் கண்டறிகிறார்கள்.
- 1830 - புரதங்கள் கண்டுபிடிப்பு.
- 1833 - முதல் enzyme கண்டுபிடிப்பு.
- 1835 - எல்லா உயிரினங்களும் திசுள்களால் ஆனவை என்ற Matthias Scheiden மற்றும் Theodor Schwann கோட்பாடு வெளியீடு;ஒரு திசுளிலிருந்து தான் இன்னொரு திசுள் உருவாக முடியும் என்று Viichow அறிவிக்கிறார்.
- 1859 - சார்லஸ் டார்வினின் வரலாற்று முக்கியத்துவம் வாய்ந்த "On the Origin of Species" புத்தகம் வெளியீடு.
- 1861 - Louis Pasteur பால் பதப்படுத்தும் முறையை கண்டறிகிறார்.
- 1865 - ஜான் கிரிகோர் மெண்டல், Law of heridity-ஐக் கண்டுபிடிக்கிறார்.
- 1870-1890 - பல வகை கலப்பினத் தாவரங்கள் உருவாக்கம். விவசாயிகள், நைட்ரஜனேற்ற பாக்டீரியாக்களை பயன்படுத்த ஆரம்பிக்கிறார்கள்.